এস এম সালাহ উদ্দিন,কুমিল্লা প্রতিনিধি।। আগামী ২৮ ডিসেম্বর’১৬ অনুষ্ঠিতব্য কুমিল্লা জেলা পরিষদ নির্বাচনে আওয়ামীলীগ মনোনীত প্রার্থী রিয়ার এডমিরাল অব আবু তাহেরের বিপরীতে দলীয় বিদ্রোহী প্রার্থী কুমিল্লা জেলা আওয়ামীলীগের যুগ্ম সাধারণ সম্পাদক সাজ্জাদ হোসেন মনোনয়নপত্র জমা দেওয়ায় চেয়ারম্যান পদে বিনা প্রতিদ্বন্দ্বিতায় নির্বাচিত হওয়ার সুযোগ থাকলো না। ফলে অন্যান্য দলের প্রার্থী না থাকায় লড়াই হবে আওয়ামীলীগ – আওয়ামীলীগ প্রার্থীর মধ্যে এবং তাদের দুজনের মধ্যে তীব্র প্রতিদ্বন্দ্বিতা হবে বলে ধারনা করা হচ্ছে।